open-index/open-wikipedia-markdown huggingface dataset:
Mumuni Alhassan

**Alhassan Mumuni** (dɔgebo e la 23 September 1967) e la Ghana pɔleteseɛŋ a e mɛmba ko a palemɛte ayɔpoi soba a Ghana republic anaare soba are ko Salaga North a are ko Northern Region aneŋ a kataweɛ paati meŋ nu-kpala.

## O Nyɔvore
Mumuni dɔgebo e la 23 September 1967 a Gbung a northern region a Ghana.

## O Sakuuri
Mumuni gaa University of Education, Winneba, a baare Bachelor of Education degree.

## Meŋɛ Yɛlɛ
Mumuni e la Muslim, taa la pɔge aneŋ biiri bayoɔbo.

## Pɔletese Yɛlɛ
Mumuni e la neɛ naŋ are ko kataweɛ paati (NDC). A 2012, o da are ko la Salaga North Kogo neŋ a kataweɛ paati, NDC a palemɛte ayoɔbo soba a republic anaare soba a di.

## 2012 Nu-neԑ
Mumuni da ŋmԑ la kpamkpire a 2012 Ghana zaa nu-neԑ poͻ a Kataweԑ Naa yuori eŋԑ a ko a Salaga North begemaale kogi naŋ be a Northern Irigyin a Ghana paaloŋ poͻ a da di ane noba 6, 772 naŋ manne teŋ 62.39% noba zaa naŋ neԑ ba nuuri baare. O da die la kyԑ ka Adam Mohammed Kamarudeen naŋ e a Wͻͻ Naa kpamkpir-ŋmeԑrԑ nyԑ noba 3, 462 naŋ manne seŋ 31.89% ka IND begemaale kpamkpir-ŋmeԑrԑ Abdul-Fataw Abdul-Wahab meŋ nyԑ noba 621 naŋ manne seŋ 5.72% a noba zaa naŋ neԑ ba nuuri baare poͻ.

## 2016 Nu-neԑ
Mumuni da la maaleŋ die la a 2016 Ghana zaa nu-neԑ poͻ a ko a e begemaala a ko a Salaga North gbandige deme a Kataweԑ Naa yuori eŋԑ. O da di la a nu-neԑ ane noba 6, 363 naŋ manne seŋ 52.22% noba zaa naŋ neԑ ba nuuri baare poͻ. O da di la begemaale kogi kyԑ ka Lucas Alhassan Abilla naŋ e a Wͻͻ Naa kpamkpir-ŋmeԑrԑ nyԑ noba 3, 037 naŋ manne seŋ 24.92%, Abdul-Fataw Abdul-Wahab a PPP begemaale kpamkpir-ŋmeԑrԑ nyԑ noba 2, 733 naŋ manne seŋ 22.43% ka a convention people's party begemaale kpamkpir-ŋmeԑrԑ tage noba 52 naŋ manne ne 0.43% a noba zaa naŋ wa neԑ ba nuuri baare poͻ.

## 2020 Nu-neԑ
Mumuni da la maaleŋ ŋmԑ la a 2020 Ghana zaa nu-neԑ a ko a Salaga North gbandige a Kaweԑ Naa yuori eŋԑ kyԑ o da ba la di, Alhassan Abdallah Iddi a Wͻͻ Naa bie la da di. 

## O Toma

* Ghana Education Service (Circuit Supervisor, Rural North ‘B’ Circuit Salaga)
* DCE (East Gonja District) April, 2009–January, 2013

## Yɛlɛ Yizie
Muo

**Muo** e la boŋ bulo mine kaŋa naŋ maŋ  tõɔ buli muo poɔ ka noba maŋ  de ba boŋ guoli te leŋ a poɔ. Muo maŋ baŋ buli la zie zaa ka onaŋ wa be a be. A maŋ buli la yie poore, wɛgye poore, kyɛbee a Muo poɔ meŋɛ. Moore taa la parɛ yaga Dagapaaloŋ poɔ. Ana la: kanyaa, perimɛ, mo-faa, ɔŋ-bile ane a taa mime.

## Muo Tɔna
Muo taa la tɔnɔ yaga ko nensaala ane Donne zaa naŋ be a teŋɛ zu kyɛ.

## Muo Tɔna Ko Nensaala
Muo taa la tɔna yaga ko nensaala a teŋɛ zu kyɛ. A maŋ soŋ vɛŋ la ka Dagaaba toŋ mɛ ba yie, a naŋ la ka ba maŋ de maale neŋ peɛ a dogle a yiri saazu ka kõɔ ta tõɔ kpɛ a die poɔŋ ka saá wa yaga. 

Dagaaba lankpeɛbo poɔ anaŋ la ka ba maŋ de meele neŋ a tenne kyɛ de mɛ ba bɔgɛ a eŋnɛ ba kyi, kamaana, mui, ane a taaba mine ba naŋ maŋ ko. Ba boŋ koɔre zaa la ka ba maŋ de eŋ a bɔgɛ poore.

Gbɛɛ yaga Dagaaba lankpeɛbo poɔŋ anaŋ la ka ba maŋ de baŋ ka seɛŋ kpeɛ la kyɛ piili ba koɔbo nimizeɛ zaa.

## Muo Tɔna Ko Donne
Muo meŋ naŋ na taa la tɔna yaga ko donne meŋ noba yoŋ naane ka muo taa tɔna ko. 

Muo e la donne bondirii anaŋ la ka a maŋ di bee ɔɔrɔ. Ka muo kyebe donne meŋ naŋ ɔɔrɔ muo koŋ baa. Kɔŋ naŋ kó a la. Muo la ka nii,boɔre,bonne,peere, ane a taa ba mine maŋ ɔɔ a baa.

## Muo Faaloŋ Ko Nensaala
Muo naŋ taa o tɔnɔ te seŋ lɛ kyɛ o meŋ taa la faaloŋ bee wombo mine nensaala meŋ. 

• A maŋ vɛŋ la ka koɔbo e tuo.

• A meŋ maŋ baŋ vɛŋ la doŋ faare kpeɛrɛ a yie poore te seŋ Weere.

•
Mustapha Ussif

**Mustapha Ussif** (dɔge la 16 August 1979) e la a Gaana politiseɛŋ kaŋa. O e la NPP paati mɛmba ane a palemɛte anii fourth republic Gaana na are ko Yagaba- Kubori paaloŋ North East region Gaana . 21St January 2021, Nana Akufo Addo da iri o la ka e Youth ane Sports minisita.

## O Nyɔvore Ane Sakuuri Gaabo
Ba dɔge la Ussif 16 August 1979. O yi la Tantaala Northern region, Gaana. O gaa la te zanne Bagabaga karemamine wulibu sakuuri ane Angelia Ruskin University be la ka o te pɔge B.A digiri international Business ane Management 2010. O la gaa la Gloucestershire university a baare 2010 ane Finance neŋ investment masta digiri. 

## Toma
Ussif toŋ la investment Analysis Ray ane Associates, UK 2010. Yuoni na poɔ o da la poɔ la Action Aid UK be ka o toŋ Freelance consultant toma.

## Politisi

### Palemɛte mɛmba
Ussif gaa la palemɛn January 7, 2013 yi neŋ a wɔbr paati (NPP)  o na da di Abdul Rauf Tanko Ibrahim. O are la ko Yagaba-kubori paaloŋ 2013 te tɔ 2017 a palemɛte ayoɔbo soba kyɛ da leɛre a kogo ko o dataa Abdul Rauf Tanko Ibrahim na are ko a kataweɛŋ paati (NDC) a 2016 vootu.a palemɛte ayoɔbo soba o da tona la mine ane energy kometii toma, ane standing order toma.

O gaa la a NPP peramere vootu o yoŋ a di a are a 2020 December vootu.o da la gaa la a vootu ane o dataa Abdul Rauf Tanko Ibrahim ka la di neŋ bie 18,153  na e 64.01% ka bie zaa na da lantaa kyɛ ka o dataa meŋ da nyɛ 9,393 vootu na e 33.14%. 

#### NSS darata niŋe deɛre
2017, ona a la ka prasidɛn Akufo Addo da iri ka o tona a darata niŋe deɛre toma kyaare National Service Personnel ona da gaa o gɔbena dɛndɛŋ soba. 

##### '''Baapaaba ane Kɔɔdenne Minisita'''
O na da di a Yagaba-kubori paaloŋ palemɛte kogo 2020 vootu, prasidɛn Akufo Addo da iri o la ka o e baapaaba ane kɔɔadenine minisita January 21, 2021 ayi soba. o na da gaa palemɛte peɛroŋ baare ba da de o la zegele o a kogo March 5, 2021 neŋ minisitare 27 a jubilee House poɔ, Accra. 

## O Meŋɛ Nyɔvooroŋ
Ussif taa la pɔge neŋ biiri  bayi.  O e la kamori( Muslim ). 

## Yɛlɛ Yizie
Mããvaare

**Mããvaare** e la zevaare mine kaŋa naŋ be te Dagapaaloŋ. A e la vaare ba naŋ maŋ de maale bee doge ne bondirii/sēēmãã. A vaare ama maŋ be la a meŋ teere zu ba naŋ maŋ boɔlo ka mããdaare. A maadaare zu la ka ba maŋ nyɛ a vaare ama yi neŋ. A vaare, ba maŋ de a la doge ne zeɛre. Gbɛɛ yaga Daga pɔgeba la maŋ eraa, ba maŋ baŋ e a la kpɛ neŋ daa te kɔɔre. A daare, anaŋ la ka ba maŋ de doge ne Daa bonso a daare maŋ taa la voɔloŋ kaŋa naŋ maŋ soŋ ka a dãã toɔ e velaa. 

Gbɛɛ yaga tampuo zu la ka ba maŋ bore a mããvaare ama ka seɛŋ wa kpɛ. A meŋ maŋ pu la a e bee woɔŋ woma, a woma na la ka ba boɔlo saaloŋ. A vaare ane a woma zaa la ka dagapɔgeba maŋ de doge bee maale neŋ ba bondiiri ko ba serebɛ ane ba biiri ka ba di kyɛ gaŋ bee toŋ ba toma. A boma e la boma naŋ taa zeeŋ ka neɛ di a. Dagapaaloŋ yoŋ naane ka mããvaare be, neɛ naŋ baŋ nyɛ a la zie zaa, ka o soba kpɛ daa poɔ.

## Mããvaare Koɔbo Zie
Mããvaare ba taa koɔbo zie, anaŋ baŋ baa la zie zaa ka neɛ bore a, ka zie meŋ wa veɛlɛ meŋ a meŋ ma baa la velaa kyɛ gbɛɛ yaga Dagapaaloŋ tampuo bee baa poɔ la ka ba maŋ bore a Mããvaare ama bonso a maŋ boɔrɛ la koɔ yaga ka a de maale neŋ. dagayiriŋ poɔ pɔgeba maŋ bore a la ba tanpuoɛ zure ka a peɛle ba ka ba gbɛnɛ maala neŋ ba bondirii koro ba biiri ane ba serebɛ ka dire kyɛ tona ba toma ka a yire tɔnɔ koro ba.

Mine meŋ maŋ bore a la ba weɛre poɔŋ ka a meŋ maale.

## Mããvaare Tɔna
Mããvaare taa la tɔna yaga ko nensaala zaa naŋ be a teŋɛ zu kyɛ, bonso Mããvaare tere la zeeŋ ka di a bee maale neŋ bondirii ko o noba. A maŋ soŋ la ka noba taa kpeɛŋ bee faŋa ba toma poɔ. Ba meŋ maŋ de la a daare doge ne dãã. A wonne meŋ ma baŋ maale la bondirii kyɛ meŋ baŋ kpɛ neŋ daa.

A meŋ naŋ baŋ beŋ la, kyɛ a bemmo naŋ poɔ see ka o soba deɛle ka a kó sere ka a baŋ beŋ. A naŋ baŋ beŋ te la yuoni gbuli kyɛ ba saaŋ. A woma meŋ lɛ meŋ ne o zu la ko a.
Mɔdonne yelyaga

1. Pɔntere ka ona puoro la ka zie maa ka kyɛ ka zie zaa koŋ maa ka kyɛ ona gaa zie na eŋ maa.

2. Kɔlaa yeli ka baa la taa o wɛgaa niŋe ka ba maŋ wa gɛrɛ weɛ a boɔle o.

3. Baa ka o maŋ kyɛnɛ la ka o paresɛgɛ ɔɔrɔ.

4. Dakyeɛ ka ona eŋ ba nyɛrɛ o puli kaao.

5. Dobaa ka gbontaa la goɔŋ.
Matthew Nyindam

**Matthew Nyindam** (dɔgebo e la December 1, 1975) a e a Ghana pɔleteseɛŋ naŋ are ko a palemɛte ayɔpoi soba Ghana republic anaare soba a are ko Kpandai paaloo naŋ be a Northern Region a neŋ a wɔɔ paati.

## O Meŋɛ Yɛlɛ
Nyindam e la kiristabineɛ (Catholic). A taa pɔgɔ aneŋ biiri banaare.

## O Nyɔvore Ane  O Sakuuri Yɛlɛ
Nyindam dɔgebo e la December 1, 1975. Ka o yi Kumdi, paaloo kaŋa naŋ be Northern Region a Ghana. O gaa la University of Education, Winneba a te nyɛ Bachelor yineŋ  Education degeree a Social Studies 2007 yuoni.

## O Pɔletese Yɛlɛ
Nyindam e la neɛ naŋ are ko (NPP). A 2012, o da are ko la  Kpandai begemaale kogo neŋ a wɔɔ paati (NPP) a palemɛte ayoɔbo soba a Ghana republic anaare a di.

### '''2012 nu-neԑ'''
Nyindam da are ŋmԑ la kpamkpire ko a Kpandai gbandige a Northern Irigyin poͻ a 2012 Ghana zaa nu-neԑ baaroo poͻ a Wͻͻ Naa yuori eŋԑ ne noba 16, 221 naŋ are ko 42.48% a noba zaa naŋ neԑ nuuri poͻ. O da di la a nu-neԑ kyԑ ka Lipkalimor Kwajo Tawiah a Kataweԑ Naa neԑ, Alfred Donkor Odzidzator ko IND, Bumarck Braimah Friko ko convention people's party, Mboko Nkrajimamo Yaw ko PPP ane Aniwaba Kwaku Bediako Jeremiah naŋ e a NDP neԑ zaa le. Ba da nyԑ noba 13, 794, 7, 795, 156, 154 ane 68 naŋ kyoŋ tutaa a lԑ ne o zu. A ŋaa da are ko la 36.12%, 20.41%, 0.41%, 0.40% ane 0.18% a noba zaa naŋ da wa neԑ ba nuuri baare poͻ meŋ naŋ aŋ tutaa a lԑ.

### 2016 nu-neԑ
Nyindam da la maaleŋ die la a e a begemaale neԑ ko a Kpandai gbandige a Northern Irigyin a Wͻͻ Naa yuori eŋԑ a 2016 Ghana zaa nu-neԑ poͻ ne noba 19, 044 naŋ manne neŋ 50.14% a noba zaa naŋ neԑ nuuri poͻ. O da die la kyԑ ka Lipkalimor Kwajo Tawiah ko a Kataweԑ Naa da nyԑ noba 18, 301 naŋ manne neŋ 48.18%, begemaale kpamkpiri-ŋmeԑrԑ ko PPP Muniru Salifu Ali Nnan da nyԑ noba 463 naŋ manne neŋ 1.22%, Inusah Rashid ko Convention people's party meŋ da nyԑ la noba 90 naŋ manne neŋ 0.24% ka a begemaale kpamkpiri-ŋmeԑrԑ ko APC Donkor Eric Nipani da nyԑ noba 85 naŋ manne neŋ 0.22% a noba zaa naŋ wa ne3 ba nuuri baare poͻ.

### 2020 nu-neԑ
Nyindam da la maaleŋ ŋmԑ la a kpamkpire ko a Kpandai(Ghana begemaale die gbandige) begemaale kogi a Wͻͻ Naa yuori eŋԑ a 2020 Ghana zaa nu-neԑ poͻ kyԑ le ka Daniel Nsala Wakpal a Kataweԑ Naa neԑ da dis.

## O Toma Yeltare

* Ghana Education Service (tutor, Barikese SHS, Kumasi)
* Member of Parliament (January 7, 2013–present; 2nd term)

## Sommo Yizie
Mɔpoi

**Mɔpoi** e la moɔ poɔ aneŋ tɛntɛre  doŋa kaŋa, mɔpoi kɔɔloŋ maŋ waa ŋa piime kyɛ ka o gbɛɛ waa ŋmaara, mɔpoi maŋ toɔŋ pɔre la o meŋa a laŋ neŋ o zu ka o naŋ ba wa kyena, mɔpoi eŋa piime vɛŋɛɛ la ka nyɔgebu waa tuo, mɔpoi neŋ seɛnee yi la taa kyɛ ka seɛnee paaŋ waa kpoŋ a gaŋ mɔpoi. mɔpoi e la nɛne ako noba yaga.
Mɔyɔ

**Mɔyɔ** la gbɛɛ yaŋa dɔba naŋ maŋ kpɛ moɔ ane malfare,golo,tama ne piime,baare,amk a na ko wɛnɛne/mɔduni aseŋ,walaa,ŋmaaŋa,soɔŋaa, amk wa maale/doge zeɛre.

## Mɔyɔ Tɔna
°Libie maŋ naŋ yi la a poɔ

°A maŋ vɛŋ la ka noba nyɛ zeɛre

°A maŋ vɛŋ la ka noba taa kannyiri

## Mɔyɔ Yelkyɛrre
°Wɛduni ba la nyɛrɛ mɔlɔ

°Baloo maŋ be la mɔyɔ poɔ

°A saana la koɔla

°Kuuŋ bee peroo na naŋ pɔge la neɛ mɔyɔ poɔ.
N Paaloŋ

N paaloŋ  ,Nakɔ eɛ teŋɛ kaŋa naŋ be ɔppa West Irigin poɔ  ,kyɛ poɔ Wa west paaloŋ .A teŋɛ e la tembile kaŋa naŋ be Poleenaapaaloŋ poɔ  .Ka fooŋ naŋ gaa Nakɔ ,see ka fo ta teŋɛ kaŋa naŋ di Piisi kyɛ pãã de sozeɛ kaŋa naŋ be fo nugɔɔŋ sɛŋ ,kyɛ pãã gɛrɛ Nakɔ .A teŋɛ ŋa deme zaa nuutoma eɛ koɔbo .
Naa (Ghana)

**Naa** maŋ la a Ghana tembilii ne tembɛrɛ poore noba zukaara. A Naa maŋ e la neɛ naŋ taa yuori ane tegroŋ. O maŋ di la sɛrɛɛ a biŋ bege a teŋɛ poɔ, a e ka laaŋfeeloŋ ane meŋɛ guubu be a noba zie. A Naa la maŋ so ka o e ka noba tuuro a teŋɛ bege ane yelbinni. Ona maŋ la a teŋɛ boma zaa zu-kaara. Ka zɔɔreŋ iri, ona la maŋ faa a, a vɛŋ ka emmaaroŋ la be be a paaloŋ na o naŋ kaara. O maŋ kaa la ka noba maale ba tige, a teɛrɛ ba saakommine naŋ kpi yɛlɛ. Naaloŋ e la kyɛnne bone naŋ yi saakompare zie. 

## Ghana Namine
Wa-Naa

Ya Naa

Yagbonwura

Ga Mantse

Togbi

Nana
Naabu

**Naabu** e la yiri boŋ-iraa kaŋa, o waa la boŋ-iraa kaŋa naŋ e kpoŋ yaga, naabo taa la gbɛɛ anaare, zoore, kɔɔloŋ aneŋ eela, naabo ɔɔrɛɛ moɔ, kyɛ maŋ be yiri poɔ, gaŋa poɔ la ka naabo maŋ kpeɛrɛ.
Naaloŋ Diibu Dagapaaloŋ Poɔ.

**Naaloŋ** e la kponuŋ kaŋa ba naŋ maŋ de ko neɛ kaŋa ka o kaara a teŋɛ noba zaa bee ba paaloŋ na noba ka yelfaa kaŋa zaa tɔɔ kpeɛra ba. 
**Naa** meŋ e la neɛ na maŋ taa gyeremɛ kpoŋ kaŋa o taaba zu. Teŋkoro saŋa Dagaaba da taa la  teŋdaama , kyɛ Nasaalmine la wa ne naaloŋ te Dagapaaloŋ poɔ a 1898, Gyɛnoɔre beri pie ne yeni daare la ka nasaala da e ka Dagaaba polle ka ba de la a kponnuŋ ŋa, ka neɛ zaa ta wa ferɛ ba bee zɔɔrɔ ne ba a ba zemmo na poɔ. A 1912 poɔ la ka nasaala sɛgre/ biŋ naaloŋ a Dagapaaloŋ poɔ. Waaleba eŋ da piili dire la Naaloŋ a 1625 poɔ . A 1897 poɔ ka ba Leɛ fire dendɔɛ naaloŋ. Gyerebaa Naa, Ganaa da la a Nakpoŋ. Yelbawontaa la DA meŋ kpɛ ka a Loraa Diisi fãã kyɛ e ka naaloŋ kponnoŋ dire kyɛ Kora taa , a Loraa, Gyerebaa, Nandom, ane Lambussie Namine kpakyagaŋ poɔ. A lɛ da veŋɛ la ka yelbawontaa be ba soŋa . A namine da na wonotaa / yelbawontaa da kyebe ba kpakyagaŋ poɔ. 
Ayi ama zaa poɔŋ neɛ zaa naane na baŋ di Naaloŋ te Dagapaaloŋ poɔ . A lɛ wuli ka te Dagapaaloŋ, te taa la tendemee kyɛ meŋ taa Sããma o poɔŋ. Sããma la na baŋ di Naaloŋ Dagapaaloŋ poɔ kyɛ a tendaama bee tendemee kaara a teŋgane. Ka a le wuli ka tendaama(na) la maŋ biŋ Naa ba paaloŋ poɔ ayi te Dagapaaloŋ merɛ na tu lɛ.

## Naa Ferbo Toma/Tonɔɛ.
1).  A seŋ ka o veŋ a teŋɛ deme taa nɔlaŋ ba poɔ.

2).  Naa la maŋ biŋ merɛ / mere a teŋɛ poɔ ka a noba tuuro.

3). A seŋ ka o binne Nabilii ka o naŋ wa e Nakpoŋ.

4). Sɛrɛɛ diibu.

5). A seŋ ka o kaara a teŋɛ ziyuo yɛlɛ.

6). Naa maŋ seŋ ka o veŋ emmaaroŋ be a teŋɛ poɔ.

## Naa parɛɛ / Naaloŋ Parɛɛ
Naaloŋ taa la parɛɛ yaga kyɛ a mine la puuli kyɛ ;

Ana la:   Nakpoŋ, Nabilii, Koɔraa naa, Naŋkpaa naa, Bipɔlɔ naa, Pɔgeba naa, Zɔre naa , amk.
Naana Eyiah Quansah

**Naana Eyiah Quansah**  e la a Ghana palamɛte pɔletese neɛ kaŋa naŋ be a Wɔɔ paati (NPP) poɔ. O e la MP a ko Gomoa paaloŋ deme a Central irigin a Gaana poɔ. O e la neɛ na tuuro neɛ na aŋ kaara a Gaana kpakpakpeɛne deme zie.

**O e la**  Hon.MP, ane e a Ghana palamɛte neɛ a ko Gomoa Central irigyin paaloŋ.

## Nyɔvore Piiloŋ Ane O Sakuuri Gaabo Yɛlɛ
Ba dɔge o la a 14th Fereboɔre kyuu 1963 poɔ. Quansah baa la a Gomoa Lome a Central Irigin a Ghana poɔ. O taa la o diploma kyaare neŋ Toma maale eebo bee terebo yɛlɛ a 2017 poɔ.

## Toma
Quansah, da e la nekpoŋ a  Naaba Company Limited Toma zie.

## Pɔletese
Quansah e la a Ghana palamɛte neɛ na be a Wɔɔ paate poɔ. O da e la a a Deputy neɛ kpoŋ a ko a teŋɛ ane a ŋmene bone irii zaa a teŋɛ poɔ(Gaana).

### 2016 Vootuu
A 2016 saŋa a Ghana deme naŋ da vooti, O naŋ da la a neɛ na di a Gomoa central paaloŋ poɔ dakogi, O da nyɛ la 14,178 noba naŋ da vooti ka a are ko 51.6% a ko a noba zaa naŋ da vooti kyɛ ka a kataweɛ paati neɛ Rachel Florence Appoh meŋ da nyɛ 12,858 noba na meŋ da are ko 46.8% a ko a noba zaa na da vooti ko o, Ka a  CPP begemaala kpamkpir-ŋmeԑrԑ Emmanuel Appoh Mensah da nyԑ noba 280 naŋ are ko 1.0% a noba zaa naŋ da neԑ nuuri baare poͻ ka a PPP neɛ Grace Ignophia Appiah meŋ da nyɛ la 174 noba na meŋ are ko 0.6% a ko o meŋ vooti zaa.

### 2020 Vootuu
A 2020 poɔ a Ghana noba na da vooti, onaŋ da la neɛ na da leɛ di a vootuu na a Gomoa Central paaloŋ a palamɛti dakogi . O da nyɛ la noba 20,527 noba na da are ko 56.81% a ko a noba zaa naŋ da vooti ko O kyɛ ka a kataweɛ paati neɛ 

Jonamoah Moses Jehu-Appimeŋhda nyɛ la ad 14,568 noba meŋ da are ko 42.32% a ko a noba zaa kyɛ ka  GUM paati neɛ te Hannah Chriss da nyɛ 561 noba, a meŋ are ko 1.6% kyɛ ka  NDP neɛ Frank Otchere Painstil meŋ nyɛ 476  noba na meŋ are ko  1.3% ko a noba zaa naŋ vooti ko O.

### Kɔmɛtee
Quansah e la a Gaana Gɔbenete neɛ a Assurance kɔmɛtee and a laafeeloŋ kɔmɛtee meŋ. 

## Meŋɛ Nyɔvore Yɛlɛ
Quansah e la kirista bie, O kuli la serɛ a taa biyeni yoŋ o nyɔvoreŋ.

## O Sommbo Mine
2019 po, o da de la bonsɔɔre ane bondirii ane bon-nyuuri kɔɔrata(300) a ko a o paaloŋ pɔgeba. 

A Fereboɔre 2020 poɔ O da soŋ a a asibiti yiri deme ane a ba toŋ toŋ boma mine a Gomoa Central paaloŋ. 

A Kyɛpiri 2022, O da soŋ la sakuuri biiri na da baara ane ba zannoo boma mine a o paaloŋ poɔ na da paasi velaa a na gaa a senia haae poɔ.

----

## Sommo Yizie
Naasaalaa Nabinni

**Naasaalaa Nabinni** Kaabo l naŋ ba sage ka o na leɛre la Gyerɛbaa naa kponnuŋ mɛl na tere zuiŋ yelbawontaa da kpɛ la a kpaaroŋ poɔ.

#### Naasaalaa da fããɛ la kyɛ maale a namine na naŋ kyɛre ka ba zaa seŋe taa,  ka ba boɔlɔ kɔnfedereesi. A kpaaroŋ paalaaŋa wuli ka Naa na ba naŋ biŋi o tɔ zu la so a kpaaroŋ dakogi kponnuŋ.
Ana puoriŋ 1948 poɔ la ka Lambusie kuoro meŋ da beɛrɛ, lɛ la ka o de Nandɔm Naa, ka o meŋ de ona Lambusie kuoro paaloŋ naaloŋ na poɔ ona Nandɔm Naa paaloŋ deni na poɔ.

Nandɔm Naa meŋ da e la Loraa Naa eebo na; Lambusie Naa naŋ wa nyɛ kpẽɛo la ka Nandɔm Naa yeli ka ona Lambusie kuoro ba taa teŋe a na di o zu naaloŋ bonso ona Nandɔm Naa de la a kuoro paaloŋ foɔ mare Nandɔm poɔ.
Naazoɔ́

**Naazoɔ** e la nyir-ɛgraa kaŋa, naazoɔ maŋ be la ziiri yaga, naazoɔ e la nyir-ɛgraa kaŋa naŋ maŋ dɔɔra sɛlma aneŋ bompoɔma zu, o e la boŋkaŋa naŋ maŋ toɔŋ eŋ baaloŋ bie ka o naŋ wa dɔɔ seemaa zu, o e la nyire-ɛgrãã kaŋa naŋ maŋ tuò baaloŋ bie.

## Naazoɔ tɛɛtɛɛ
Yiri Naazoɔ: Ka o maŋ waa bile lɛ. Gbɛɛ yaga a ma be la yie poɔ a mara bondiiri, felɛ bee nateɛ.

Kūū Naazoɔ: Ka ama meŋ maŋ mara bonkuune teseŋ nensaal kūū, donkuune, aneŋ bompoore.

## Nakponne
O meŋ waa aŋa nazoɔ kyɛ ba waa. Gbɛɛ yaga o maŋ mare la nii, peere, boore ane ataaba. O maŋ nyuuro la a donne ziiŋ kyɛ maŋ doŋ meŋ.
Naa Basɔgelɔyele Dakurah "Senselɛ"

**Naa Basɔgelɔyele Dakurah** 
Naa kaŋa la da bebe ka ba boɔlɔ *Naa Basɔgelɔyele Dakurah*. A naa ŋa da taa la o pɔgeya velaa kaŋa naŋ ba taa zombiri. N ba Naa Basɔgelɔyele Dakurah da moɔlɛɛ la, ka a yiri poɔ zogandaa la ka o na de o pɔgeya veɛlaa tere pɔge zagela, a Koŋ de bonzaa.

Lɛ la ka n ba "Baa" te sɛge o yuori, a lɛ puoriŋ a donne zaa nuuri da yoɔrɛɛ la, ka soɔŋaa, walaa, kakumo ane a taa na zaa zo dabeɛ.

N ba "Kuri" da de la sikiri dii te sɛge o yuori a Zoe kyaakya ŋmɛ ŋa poɔ. A donne zaa da erɛ o la laara ka mine gba toorɔ o  yoɔrɔ kyɛ yele ka *da vɛgeŋ seɛ*

Bebiri naŋ wa biŋ baare la ka Nba "kuri" de nenkɔbɔ naŋ taa kãã biŋbiŋ a "Baa" soriŋ. N ba Naa naŋ wa peɛle wulee la n ba "Baa" va-iri yuo vuo naŋ ba poɔrɔ zaa eŋe Nba "kuri", fee ka o nyɛ nenkɔɔre leɛ gaŋe gbogero, o baŋe na ka N ba " Kuri" la wa pare o bare kyɛ goɔrɔ Taŋa. Ka baa iri kare te ŋmaa o bare la kaara ka nɛnkɔɔreŋ la gaŋe. A lɛ ka o tu ɔɔ a nɛnkɔbɔ lɛŋ ka Kuri te di a kyaakyaa.
Nabdam Desekyere

**Nabdam Desekyere** e la a desekyere pie ne anuu na kaŋa naŋ be ɔpa isi irigyiŋ poɔ, Ghana. O da daŋ paale la a Talensi-Nabdam Desekyere kpoŋ na poɔ Ɔɔgore 2004 eŋɛ, te ta saŋa na a desekyere saazu sɛŋ naŋ da wa wɛle na kuri Nabdam Desekyere 28 gyoone 2012 poɔ; kyɛ ka ba leɛ pore o kyɛlee na ka Talensi Desekyere. A desekyere asɛmbole bezie be la a ɔpa ese irigyiŋ soga sɛŋ ane meŋ Nangodi la e a o teŋkpoŋ.

## Sommo Yizie
Nadaare

**Nadaare-** e la Dagaare daa poɔ bebiri kaŋ naŋ kuri yi a yelbigbol ŋa 'anaare' poɔ, wullo ka bebie anaare daare.
Nadia Buari

**Nadia Buari** dɔgereba dɔge o la November 21, 1982 poɔ. O e la a Ghana cini ire kaŋa.  is a Ghanaian actress.  O nyɛ la kyɔɔtaare 2009 poɔ naŋ wuli ka o bar la a cini Deane soŋ ayi  Africa Movie Academy Awards.

## O nyɔvore piiluu
Nadia Buari dɔgereba dɔge o la a  Ghana teŋkpoŋ kaŋa ba naŋ boɔlɔ Sekondi-Takoradi. O ba e la  Lebanese kyɛ ka o ma yi Ghana. Mfantsiman Girls' Secondary School naŋ be Central Region kyɛ zane Performing Arts  University of Ghana. O baarɛɛ la a taa digirii. O naŋ be a  uniniversity poɔ zaa ka o paale la deɛdeɛnemɛ and seɛseɛrebɛ kpaaroŋ poɔ.

## O Toma Tommo
2005 poɔ la ka Nadia Buari da piili a sini iruu. O da poɔ la deɛne ŋa yuori naŋ di *Games People Play* GTV zu. Sini na o naŋ daŋ deɛne a e deɛnedeɛne ka LA  *Mummy's Daughter ayi aŋa puori LA ka o la e*  *Beyonce: a sini ŋa la vɛŋ ka o yuori do saa a sini iruu poɔ.*  A sini ŋa o naŋ piili ne la kpɛ ne o a toma ŋa poɔ. O da nyɛ la kyɔɔtaari a yi o nimizeɛ naŋ be a deɛne ŋa eŋa. O poɔ la sini yaŋa poɔ.

## Sini Mine O Naŋ Poɔ Deɛne

* *Beyoncé — The President Daughter* (2006)
* *The Return of Beyoncé*
* *Mummy’s Daughter*
* *Darkness of Sorrow* (2006)
* *Slave to Lust*
* *In The Eyes of My Husband*
* *American Boy*
* *Wicked Intentions*
* *Tomorrow Must Wait*
* *Hidden Treasure*
* *Beyonce & Rihanna*
* *Beauty and the Beast* (2008)
* *My Last Ambition*
* *Love, Lies and Murder*
* *Secret Lie*
* *The Angle Against The Monster*
* *Heartless*
* *Last Hour Romance*
* *Under My Pillow*
* *Speechless*
* *Desperate Bride*
* *Innocent Sin*
* *Guilty Threat*
* *The Golden Lady*
* *Satanic Kingdom*
* *Rough Rider*
* *Crazy Scandal*
* *Unfaithful*
* *The Monster In Me*
* *Bad Egg*
* *Garden of Eden*
* *No More Love*
* *My Dove*
* *Agony of Christ* (2009)
* *Heart of Men* (2009)
* *Forbidden Fruit* (2009)
* *Holding Hope* (2010)
* *Chelsea* (2010)
* *Checkmate* (2010)
* *Single and Married* (2012)
* *Heroes & Zeros* (2012)
* *Game Plan* (2015)
* *American Driver* (2017)
* African Messiah
* Coming to Africa: Welcome to Ghana (2023)

## Sommo Yizie
Nadowli

**Nadowli** e la teŋɛ kaŋa naŋ e a teŋkpoŋ ko Nadowli-Kaleo Desekyere, o e la desekyere naŋ be a Ɔpa Wɛse Irigyiŋ, Ghana saazu sɛŋ.

Tembile mine naŋ kɔlage Nadowli teŋɛ la, Taŋaseɛ naŋ taa daa ka o yuori duoro a desekyere poɔ ane Cherekpong.

## Sommo Yizie
Nana Akua Owusu Afriyie

**Nana Akua Owusu Afriyie** (Ba dɔge o la 3 Sentɔmbare 1969 yuoni poɔ) o e la a Gaana pɔletese neɛ kaŋa naŋ be a wɔɔ paati poɔŋ. O e la a paati bikpeɛŋaa kaŋa. o da e la begemaala naŋ da are ko Ablekuma North nu-neɛ lambori kaŋa.

## O Nyɔvore Piiluu Aneŋ O Sakuuri
Ba dɔge la Akua Owusu a 3 sentɔmbare 1969 teŋa kaŋa ba naŋ boɔla Saltpond naŋ be a sensogre irigyin a Gaana. O taa la gama mine ba naŋ boɔla diploma in management studies a yi a sakuukpoŋ ŋa ba naŋ boɔla University of cape coast.

## O Naakoɔ̃
A 2015 yuoni o da arɛɛ a da di a kogo a wɔɔ paati poɔ nu-neɛ kyaakyaa a da areko a Ablekuma nu-neɛ lombori naŋ be Accra paaloŋ. O da di la kogo a ko a wɔɔ paati a 2016 nu-neɛ kyaakyaa kpoŋ yuoni. Noba bata mine meŋ naŋ da are ka ba boɔla, Sally Amaki Darko naŋ da e a kataweɛ paati bie aneŋ Akwasi Asiama Adade naŋ da e a kubɛ paati bie meŋ da arɛɛ a nu-neɛ lombori  kyaakyaa ŋa ba naŋ da e a 2016 nu-neɛ kyaakyaa ako a Ablekuma north naŋ da e a 7 Disembare  2016 yuoni poɔ.

Owusu Afriyie da di la kogo aneŋ nuuri yaga ka a da e 54,698 a yi a nuuri zaa de laŋtaa naŋ da e 82,091 kõɔ poɔ Owusu Afriyie da nyɛ la nuuri 66.84% a yi a nuuri sonne zaa de lantaa.

## Omeŋɛ Nyɔvore Yɛlɛ
Owusu Afriyie taa la serɛ aneŋ biiri banaare, o e la kristabie. 

## Sombo Yizie
Nana Ama Dokua Asiamah-Adjei

**Oheneba Nana Ama Dokua Asiamah-Adjei** (dɔgebo bebiri 24 Gyoonoɔre 1982) e la Gaanean  pɔlitiseɛŋ aneŋ a begemaala kaŋa ko Akropong Gbandigi  naŋ be a Eastern Region a Gaana poɔ. O paati la a Wɔɔ paati  kyɛ paaŋ e a Gaana Trade & Industry minista ayi soba. O daaŋ la e la a Information minista ayi soba meŋ.

## Bibiiloŋ Nyɔvore Aneŋ Sakuu Gaabo Yɛlɛ
Adjei dɔgebo bebiri da la 24 Gyanoɔre 1982 a yi Nana Osae Nyampong IV aneŋ Mrs. Aforo Asiamah-Adjei lantaa eŋaŋ naŋ be Akropong, Eastern Region. O besiki sakuu o naŋ gaa la Alsyd Academy. Ka o sɛkɔndre sakuu meŋ o naŋ gaa la St Roses sɛkɔndre sakuu. O nyɛ la o bachelor degree ne psychology a yi a University of Gaana aneŋ o master degree ne Logistics ane Supply Chain a yi a Exter University naŋ be United Kingdom. O paaŋ la kaane gaa la nimmitɔɔre ane o master degree ne Peace ane  Security a yi Kofi Annan International Peacekeeping Training Centre (KAIPTC).

## O Toma Yɛlɛ
Adjei da e la a manegyin daarata ko Bekleen Limited a yi 2007 te tɔ 2016 aneŋ Pongas Limited a yi 2007 te tɔ 2015.

## O Naakõɔ Yɛlɛ
Adjei waa la a New Patriotic Party neɛ kaŋa. O na la a begemaala pampana ko a Akropong Gbandigi  naŋ be a Eastern Region a Ghana poɔ.

### 2016 Vootuu
A 2016 Gaana vootuu kpoŋ, o nyɛ la zunɔɔ ne o naŋ di a Akropong/Akuapem North Gbandigi  begemaale kogi ne a vootuu ŋa a nyɛ 26,655 ka lɛ wulo 62.3% a yi a vootuu zaa lanne taa kyɛ ka a Katawee paati  gbɛbɔge ara Yaw Appiah-Kubi meŋ nyɛ 6,949 vootuu ka lɛ wulo 16.8% a yi a vootuu zaa lanne taa. Neɛ ŋa naŋ ba are ko paati zaa Asiedu Ofei meŋ nyɛ 9,092 vootuu ka lɛ wulo 21.2% a yi a vootuu zaa lanne taa aneŋ a CPP meŋ gbɛbogi ara Gifty Mercy Anakwa nyɛ 102 vootuu ka lɛ wulo 0.2% a yi a vootuu zaa lanne taa.

### 2020 Vootuu
A 2020 Gaana vootuu kpoŋ, o la nyɛ la zunoɔ ko a Akropong/Akuapem North Gbandigi  begemaale kogi a nyɛ 26,646 ka lɛ wullo 55.3% a yi a vootuu zaa zaa lanne taa kyɛ ka a NDC gbɛbogi ara Justice Kotey Amasah eŋ nyɛ 10,505 vootuu ka lɛ wulo 21.8% a yi a vootuu zaa lanne taa. Neɛ ŋa naŋ ba be paati zaa Adjei Twumasi William Kwabena meŋ nyɛ 10,444 vootuu ka lɛ wulo 21.7% a yi a vootuu zaa lanne taa, a PNC gbɛbogi ara Desmond Twumasi Ntow nyɛ 421 vootuu zaa ka lɛ wulo 0.9% a yi a vootuu zaa lanne taa aneŋ a CPP gbɛbɔge ara Gifty Mercy Anakwa meŋ nyɛ 146 vootuu ka lɛ wolu 0.3% a yi a vootuu zaa lanne taa. 

## Kommitiiri
Adjei e la a Defence ne Interior kommitii neɛ kaŋa.

## O Meŋa Nyɔvore Yɛlɛ
Adjei kuli la Charles Cromwell Nanabanyin Bissue ka ba taa bidɔɔ yeni aneŋ pɔgebilii bayi.  O e la kiritabie.

## O Sommo Yɛlɛ
A any ɔgevennebare 2021 poɔ, o tere la kɔmpuutare aneŋ asɛɛsere ko a mangoase Methodist Sakuuri  naŋ be a Akuapim North gbandigi .

A Mɛrnoɔre 2022 poɔ, Adjei tere la Gh₵30,000 libie noɔre ko a Adawso naa zaŋe maaloo. A Gyanoɔre 2022 poɔ, o la soŋ la Akropong Daakye asibiti maaloo.

## Yɛlɛ Mine Yizie
Nana Ama Dokua Asiamah Adjei

**Oheneba Nana Ama Dokua Asiamah-Adjei** (dɔgebo e la 24 July 1982) e la  Ghana pɔleteseɛŋ a e a begemaala mɛmba ko Akropong Gbandige naŋ be Eastern Region. O e la neɛ naŋ are ko a wɔɔ paati neŋ gbɛkpala a e a Ghana deputi minisita ko Trade neŋ Industry. O da eɛ la Deputi Minisita ko Information.

## O Ganzanne Ane o Sakuuri Yɛlɛ

Adjei dɔgebo e la 24 July 1982 ka o dɔgeba e Nana Osae Nyampong IV ane Mrs. Aforo Asiamah-Adjei naŋ be  Akropong, Eastern Region. O gaa la a o basic ane a senior school education a Alsyd Academy ane St Roses Senior High school. O nyɛ la a o bachelor's degree yineŋ psychology a University of Ghana ane a o master's degeree yineŋ Logistics ane Supply Chain a Exter University naŋ be United Kingdom.O la gaa la nimitɔɔre a te nyɛ  o master's degeree yineŋ Peace ane Security a Kofi Annan International Peacekeeping Training Centre (KAIPTC).

## O Toma
Adjei da e la managing director ko Bekleen Limited a yi 2007 te tɔ 2016 kyɛ meŋ la e Pongas Limited a yi 2007 te tɔ 2015.

## Pɔletese Yɛlɛ
Adjei e la palemɛte mɛmba ko a wɔɔ paati. Pampana ona la a palemɛte mɛmba ko a Akropong paaloo a Eastern Region a Ghana.

### '''2016 nu-neԑ'''
A 2016 Ghana zaa nu-neԑ poͻ, o da di la a Akropong/Akuapem North Gbandige begemaale kogi ane noba 26,655 na manne ne 62.3% a noba zaa naŋ neԑ nuuri poͻ kyԑ ka NDC begemaale kpamkpir-ŋmeԑrԑ Yaw Appiah-Kubi da nyԑ noba 6,949 naŋ manne ne 16.8% a noba zaa  naŋ neԑ nuuri baare poͻ, begemaale kpamkpir-ŋmeԑrԑ kpamkpir-ŋmeԑrԑ kaŋa naŋ da are o yoŋ a ba paale a Naa kaŋ zaa poͻ Asiedu Ofei da nyԑ la noba 9,092 naŋ manne ne 21.2% a noba zaa naŋ da wa neԑ nuuri baare poͻ ane ka a CPP begemaale kpamkpir-ŋmeԑrԑ Gifty Mercy Anakwa meŋ da nyԑ noba 102 naŋ manne ne 0.2% a noba zaa naŋ wa neԑ nuuri baare poͻ.

### 2020 nu-neԑ
A 2020 Ghana zaa nu-neԑ poͻ, o da la maaleŋ di la a Akropong/Akuapem North Gbandige kogi ane noba 26,646 naŋ manne ne 55.3%  a noba zaa naŋ wa neԑ nuuri baare poͻ kyԑ ka a NDC begemaale kpamkpir-ŋmeԑrԑ Justice Kotey Amasah da nyԑ noba 10,505 naŋ manne ne 21.8% a noba zaa naŋ wa neԑ nuuri poͻ, ka begemaale kpamkpir-ŋmeԑrԑ kaŋa meŋ naŋ da are o yoŋ a ba paale a Naa kaŋ zaa poͻ Adjei Twumasi William Kwabena da nyԑ noba 10,444 naŋ manne ne 21.7% a noba zaa naŋ wa neԑ nuuri baare poͻ, ka a PNC begemaale kpamkpir-ŋmeԑrԑ Desmond Twumasi Ntow meŋ da nyԑ noba 421 naŋ manne ne 0.9% a noba zaa naŋ neԑ nuuri baare poͻ kyԑ ka a CPP begemaale kpamkpir-ŋmeԑrԑ Gifty Mercy Anakwa da nyԑ noba 146 naŋ manne ne 0.3% a noba zaa naŋ da wa neԑ nuuri baare poͻ.

### Kͻmatii
Adjei e la neԑ naŋ paale a Defence ane Interior Kͻmatii poͻ.

Meŋԑ nyͻvore.

## Sonsonnͻ
A November kyuu 2021 poͻ, o da terԑԑ kͻmpiitareane accessories ko Mangoase Methodist Sakuuri naŋ be a Akuapim North Gbandige poͻ.

May kyuu 2022 meŋ poͻ, Adjei da la maaleŋ iri la libri ŋa GHc30,000 noͻreŋ tere ka ba de mԑ ne a Naa nazaŋa a Adawso poͻ.  July 2022 poͻ, o da soŋԑԑ la a Akropong Daakye Asibiti die leԑ maale emmo .

## O  Meŋɛ Nyɔvore
Adjei kuli la Charles Cromwell Nanabanyin Bissue ka ba taa bidɔɔle ane bipɔgeba bayi. O e la Krista bie.

## Sommo Yizie
Nana Amaniampong Marfo

**Nana Amaniampong Marfo** (dɔgebo e la 6 March 1957) e la Ghana pɔleteseɛŋ aneŋ mɛmba ko a palemɛte ayoɔbo soba a republic anaare soba a Ghana.

## O Nyɔvore Ane o Ganzanne
Marfo nyɛ la a o GCE O level satefikate yineŋ Tetrem School ane a o GCE A level yineŋ St. Augustine's College, Cape Coast. O taa la a o BSc Admin a Finance ane Management neŋ MBA a Marketing yineŋ a University of Ghana.

## Meŋɛ Yɛlɛ
Marfo yi la Tetrem-Afigya naŋ be Ashanti Region a Ghana. O taa la pɔgɔ neŋ biiri bata.

## Pɔletese Yɛlɛ
Nana e la Ghana Pɔletese neɛ naŋ are ko a palemɛte ayɔpoi soba a repblic ayɔpoi soba naŋ are ko Afigya-Kwabre North naŋ be  Ashanti region a Ghana neŋ a wɔɔ paati nuuriŋ.

## '''2012 nu-neԑ'''
Marfo da fͻrͻ ŋmԑ la kpamkpire a 2012 Ghana zaa nu-neԑ a Wͻͻ Naa yuori eŋԑ ko a Afighya-Kwabre North naŋ be a Ashanti irigyin a Ghana paaloŋ poͻ a da di a nu-neԑ ane noba 17, 597 naŋ manne ne 69.34% a noba zaa naŋ neԑ nuuri poͻ. O da di la a nu-neԑ kyԑ ka Alex Yaw-Poku a Kataweԑ Naa neԑ, Daniel Atta Asenso Preprah PPP neԑ, Duah Hubert ko a Convention people's party, Francis Boadu ko a  NDP ane Joyce Oduro ko a PNC zaa da le. Ba da nyԑ la noba 6, 207, 1, 073, 205, 175 ane noba 120 naŋ tu taa a lԑ ne o zu a noba zaa naŋ neԑ nuuri baare poͻ. A ŋaa da are ko la 24.46%, 4.23%, 0.81%, 0.69%, ane 0.47% naŋ tutaa a lԑ ne o zu.

## 2016 Nu-neԑ
Marfo da are ŋmԑ la kpamkpire ko Afighya-Kwabre North begemaale kogi a 2016 Ghana zaa nu-neԑ poͻ a Wͻͻ Naa yuori eŋԑ a da di a nu-neԑ ane noba 17, 978 naŋ manne ne 71.52% a noba zaa naŋ wa neԑ nuuri baare poͻ. O da di la a nu-neԑ kyԑ ka Kwaku Agyekum Asare a Kataweԑ Naa neԑ da tage noba 6, 689 naŋ manne ne 26.61%, Convention people's party begemaale kpamkpir-ŋmeԑrԑ Frank Opoku da tage 204 noba naŋ manne ne 0.81%, begemaale kpamkpir-ŋmeԑrԑ ko PPP Francis Boadu da tage noba 197 naŋ manne ne 0.78% ane ka a PNC begemaale kpamkpir-ŋmeԑrԑ Joyce Oduro meŋ da tage noba 68 naŋ manne ne 0.27% a noba zaa naŋ wa neԑ nuuri baare poͻ.

A 2020 NPP primaries Marfo da le la a nu-neԑ poͻ ka Collins Adomako Mensah da nyԑ a zunoͻ a na are ko a Wͻͻ Naa a 2020 Ghana zaa nu-neԑ poͻ.

## O Toma Yɛlɛ
O naŋ da baare a o zannoo a University of Ghana 1989, Marfo da toŋ la o national service personnel toma a National Mobilization. A yi 1991-1994 o da eɛ la Senior Superintendent a Ghana Education Service (GES). Yuom yeni naŋ pare o naŋ bare GES, o da nyɛ la iribu a e senior manager ko a Ghana Commercial Bank working a tona SME head ko a Northern Sector. O toŋ la a toma na ayi 1995-2012. A yi 2009-2012 o da la leɛ la e lecturer a University College of Education.

## Sommo Yizie
Nadowli-Kaleo Desekyere

**Nadowli-Kaleo Desekyere** e la a desekyere pie ne yeni na kaŋa naŋ be a Ɔpa Wɛse Irigyiŋ poɔ, Ghana.

 O da daŋ paale la a Nadowli Desekyere kpoŋ na eŋɛ 1988 poɔ; te ta saŋa a desekyere sapare sɛŋ naŋ da wa wɛle na kuri Daffiama-Bussie-Issa Desekyere 28 gyoone 2012 poɔ; kyɛ ka ba leɛ pore o kyɛlee na ka Nadowli-Kaleo Desekyere. A desekyere asɛmbole bezie be la a ɔpa wɛse irigyiŋ sazu-sapare sɛŋ ane meŋ Nadowli la e a o teŋkpoŋ.

## Yɛroŋ
Dagerekɔlkyɛ la e yelnimizeɛ ba yɛroŋ lombori a Nadowli Desekyere poɔ, naŋ e ŋa 85% noba tonnoɔre. A naŋkɔɔroŋ ane Bommaale lombori ba tõɔ̃ baa.

## Sommo Yizie
Nalerigu

**Nalerigu** waa la a teŋkpoŋ ko a East Mamprusi Municipal Assembly naŋ be a Northeast Region a Gaana paaloŋ poɔ, a la waa a teŋkpoŋ ko a Mamprusi noba, a nakpoŋ kogi boɔloo la a Nayiri. Nalerigu la waa la a teŋkpoŋ ko a Northeast Region naŋ be a Gaana poɔ. A Northeast Region waa la a irigyin paane ayoɔbo ne kaŋa ba da ŋmaa a yuoni 2018, ka o ɔfisikpoŋ a Nalerigu poɔ. A sommeŋa asibiti ŋa ba naŋ boɔla a Baptist Medical Centre, a Kolagyi kyaare laafeelong Sciences aneŋ a Nalerigu Sekondere Sakuuri  (NASS) zaa be la a Nalerigu poɔ. A sakuu waa la sɛkɔndere sakuu kpoŋ. 

## Zi-Seɛrɛ

* Gambaga Escarpment
* Doves Caves (Ŋmana Feeri)
* Nayiri Palace
* NaJeringa Wall

## Sommo yizie
Nana Ayew Afriye

**Dr.Nana Ayew Afriye**  e la a Ghana pɔleteesa a palemɛte ayɔpoi soba fourth Republic of Ghana eŋɛ na are ko Effiduase-Asokore naŋ be a Ashanti Region naŋ e wɔɔ paate mɛmba

## O Nyɔvore Neŋ O Sakuuri Yeltare
Ba dɔge la Afriye 27 Gyɛnoɔre 1978 a yi Effiduase a Ashanti Irigyiŋ a Ghana. O nyɛ la Bakyile Medicine neŋ Bakyila Surgery 2004 yineŋ Ghana Yuniveniti (UG) ane Post Graduate Diploma a Health Economics yineŋ Oxford yuniveniti 2009, o la nyɛ la o MA yineŋ Economics policy Management a Ghana Yuniveniti 2011, o nyɛ la o MPH yineŋ Health Economics Leeds yuniveniti naŋ be UK poɔ.

## O Toma
Afriye da e la CEO a St. John's Hospital meŋ Facility locator Tantra Hills Accra.  O na da la a nendeɛre a Public Health Ridge Hospital.

## Pɔletese
Afriye e la a Wɔɔ paate mɛmba bie naŋ areko Effiduase-Asokore  a Ashanti Irigyiŋ poɔ Ghana.

## Kɔmatee
Afriye la a nendeɛre a laafeeloŋ yeltare kɔmatee kyɛ meŋ la e Finance kɔmatee mɛmba.

## Meŋɛ Nyɔvore
Afriye e la kiristabie. O taa la biiri bata.

## Sommo Yizie
Nandom

Nandɔm e la teŋɛ kaŋa naŋ be Ɔppa Wɛɛse paaloŋ kaŋa. O ne Burkina Faso peɛlɛɛ taa yaga. Ba ne a Dagaaba mine naŋ be waa taa noba. Nandɔmɛɛ dire la ba daa koseɛraa zaa.

Bal tɛɛtɛɛ la lantaa a teŋa na poɔ ka tembillii gɔle o zaa. Ba ne Losaalɛɛ meŋ peɛlɛɛ taa ka ba kɔkɔɛ meŋ yitaa bee wetaa. Bal na mine naŋ zeŋ a zie ŋa la: Gbaanɛɛ Birfoɔlɛɛ, Kusiele, Kpanyaŋnɛɛ, Kowɛrɛɛ ,Bakoɔnɛɛ ane a taaba mine. 

Bal na naŋ dire a teŋa naaloŋ la Bakoɔnɛɛ ka a teŋgaŋdeme e Kowɛrɛ. Nandɔmɛɛ la maŋ di Kakube tigiri yuoni la yuoni zaa a Nɔvemba bebie lezare ne anii te tɔ bee ta lezare ne pie daare. 

Nandɔmɛɛ Mp la  la Ambrose Dery. Serekone a dɔɔ ŋa soŋ la a baapaaba yaga a paaloŋ poɔ. O la e la o toɔraa disiriti meŋ a be a  Ɔppa Wɛɛse paaloŋ 2020 poɔ.

Nandɔmɛɛ taa la nensaaloŋ. A baŋ baaloŋ meŋ nyɔgebo. Ba bondi-nɔnaa la saao ane gyɔgyɔ. Ba ba deɛnɛ ne ba daga dãã, banɛne ane dobanɛne  a pãã de senseɛ ne zɛvaare meŋ. 

Ŋmenepuori parɛɛ ata la be Nandom poɔ; Kirista biiri, Selamare a pãã de te saakompare ŋmenepuori yeltarre.

= Nandom Tenne Mine =

### Nandom kpee
Nandom Kpee e la tembile kaŋa naŋ be a Nandom paaloŋ poɔ, Ɔpa Wɛɛse Ghana poɔŋ. Mannoo wulee ka sɛre ka ba wa boɔla a teŋa ŋa ka Nandom, ba da boɔla o la ka Naredɔm. Mannoo wulee ka te saakommine naŋ da maŋ yoɔra la ka a kaŋa naŋ da e Dekpeɛlɛ a da yoɔra wa ta be a zeŋ ka o peɛne. O peɛnoo na puori la ka o da nyɛ ka a zie soma ko o la, a zuiŋ ka o na tigi la o sege a be a zeŋ neŋ o noba.

A ŋaa pãã wuli ka bana la na di a teŋa poɔ tendaanoŋ.

### Nandom Pataal

### ko

= Nandom Kambaa Baa Maaloo =
Ba yeli ka ba beɛrɛ la a baa ŋa naŋ be a Loraa-Nandom soriŋ ka te boɔlɔ kambaa baa, ka a teɛroŋ la ka ba na baaroo la a kyuuri ayopoi nga poɔ. Pampana O taabo la a ŋaa naŋ be a kyaana ŋa poɔ.

## Sommo yizie
Nandom Munisipal

**Nandom Munisipal** e la a desekyere pie ne yeni na kaŋa naŋ be a Ɔpa wɛse irigyiŋ poɔ, Ghana. O da daŋ paale la a Lawra/Nandom Desekyere kpoŋ na poɔ1988 eŋɛ; te ta saŋa na ba naŋ da wa wɛle a desekyere saazu sɛŋ a puoriŋ na kuri a Nandom Desekyere 28 gyoonoɔre 2012 eŋɛ; kyɛ ka ba leɛ pore o kyɛlee na meŋ ka Lawra Desekyere (naŋ zɛge do are munisipal desekyere vuo araa 15 Maakye 2018 na leɛ Lawra Munisipal Desekyere ). Ane a lɛ zaa, 27 gyɛnoɔre 2020 poɔ, o da zɛge do are la Munisipal asɛmbole voaraa na leɛ Nandom Munisipal Asɛmble. A Munisipal ŋa bezie be la a ɔpa wɛse irigyiŋ sazu-luo sɛŋ ane meŋ Nandom la e a o teŋkpoŋ.

## Sommo Yizie
Nandom Naa Dr. Charles Poube Chiire The VII

**Nandɔm Naa Dr.Charles Puobe Chiire the VII** da e la a Nandɔm deme Nakpoŋ kaŋa a upper west paaloŋ poɔ. O naŋ la da tu a namine ayɔpoi zu a namine zaa poɔ a Nandɔm paaloŋ poɔ. O da e la naa naŋ da taa nensaaloŋ ko o teŋɛ deme zaa.
Nandom Paaloŋ (Constituency)

** Nandom Paaloŋ ** e la a paaloŋ kaŋa na be a Ghana Ɔpa Wɛse poɔ, ka a teŋɛ noba maŋ vooti yuomo anaare zaa a iri ba Neɛ naŋ ba na boɔrɔ ka o gaa te leɛre ba a Ghana begemaale die poɔ yuoni zaa.Ba maŋ iri la ba begemaale die mɛmba (MP) yuoni zaa.Nandom paaloŋ be la a Lawra Desekyere paaloŋ a Ɔpa Wɛse, Ghana poɔ.

## Tenne Mine Na Lantaa A E A Gbandige Ŋa
Nandom teŋɛ poɔ meŋɛ, Ko, Biire-gaŋ, Domange, To-kūū, Bu, Pofieo, Kokoligu, Bapula, Tampela, Kandemegaŋ, Bekyeregaŋ, Guri,Tatuo, Kpisini, Burutu, Naapaal, Guo, Gbarapula, .... Ane a mine kaŋa.

## '''Yɛlɛ Mine Kyaare Neŋ A Gbandige'''
A 2016 yuoni poɔ

## 2020 Vooti - Nandom Gbandige (constituency) Vooti Yɛlɛ
 NPP

57.8%

NDC  

42.2%  

**2020:** 15,237 votes (57.8%)

**2016:** 11,107 votes (51.4%)

**Gain: +6.4%**

**2020:** 11,110 votes (42.2%)

**2016:** 10,229 votes (47.4%)

**Loss: -5.2%**

A Vooti Yɛlɛ Nyaabo A Paaloŋ Poɔŋ

## Sommo Yizie
Nandomɛɛ Pɔgekyɛre

Pɔgekyɛre e la saakompare yelturi Dagaaba na maŋ tu kyɛ de bee male pɔgɔ yɛlɛ ka o e ba soobo. Yele yaga Bebe la ka ba maŋ e kyɛ teŋɛ zaa ane lɛ ba naŋ maŋ tu ane  boma na ba na maŋ deɛ. Gbɛɛ yaga, Nandom poɔ, lɛ ba naŋ kyɛre pɔglee maŋ la baŋ maŋ de o dunni a laŋboɛ  mineɛ meŋ naŋ beɛ a dagaaba paaloŋ zeɛ kaŋ meŋ maŋ di la libepeɛle and daakpeɛŋaa a eŋ nuure and goɔre . 

## Pɔgebɔ
Dasaŋa na bie bidɔgerba la maŋ bɔ pɔge a ko ba bidɔɔ bonso bana la na baŋ pɔgesoŋ a ko ba bie. A dɔɔlee meŋ barre meŋ na baŋ bɔ la pɔge a ko o. 

A dɛndɛŋ soba, ba maŋ gɛrɛ la a pɔgedie a te nyuuro daa. A ŋaa maŋ soŋ la ka ba toɔ miliŋ taa. Ka anaŋ wa ta taabo kaŋa ka a pɔgelee wa sage ka ba piili a yeltuuri. 

Ba maŋ de la libipeɛle lezare a gaa ne a pɔgelee die ka onaŋ wa de a libie, a wuli ka a sagɛɛ la kyɛ ka onaŋ wa zagre a libiri o wulee o basagebo. A pɔgelee maŋ de la libiri te ko o ma ka o wuli o lɛ o naŋ na e ne a. Bamine maŋ de a la ka a leɛ libizu ka ba piili neŋ yɛroŋ aŋa dãã dogebo, sensɛɛ maaloo bee ana zaa o naŋ boɔrɔ.

Ba naŋ gɛrɛ be nyuuro a daa na ba maŋ daarɛɛ guori, tɔba bee a daa mine koro a nenyaane naŋ be a dieŋ. Ka banaŋ wa te nyɛ ka ba narrɛɛ la na di a pɔgɔ ba maŋ bɔ la deteene ka o ne ba gaa te soore a sane.

### Pɔgekyɛre Boma

Libipelaa e la libie bisaamine na maŋ de poɔ a boma poɔ. Ba maŋ daŋ gaa ne la lipeɛle kɔɔre ata ane lezɛɛ ata. Ama la maŋ ko a dɔɔ sori ka o so a pɔge paare ane a biiri. Ka onaŋ ba tere a puli bama ama kyɛ ka o pɔgeŋ kpi o saayideme la so o kuori.

#### NII

A pɔglee naŋ soŋnɔ a bamine weɛ kyɛ ka yɛ ba wa de o na, ba maŋ de la a nii ka soŋ ba ba koɔbo poɔ. Nandomɛɛ maŋ de la nii ayi bee a gaŋ lɛ. A nii noɔre na yi la a bie ma kyarebo zie. Nabilii, bondaa ane boŋpɔge ka ba baŋ de.

##### Nɔdaare

Ba maŋ poɔ la nɔdaare ata. Ba maŋ de ko la a bisaamine.

##### Kpini

A kpini maŋ e la a bie mamine zaa boŋ. Bana la a bie madɔgeraa a de o ba minzaa pɔgeba, ba maŋ de dogeŋ a po.
Nandɔmɛɛ Kakube Tigri Tɛgɛ Bee Pare

**Kakube tigri** e la tigri kpoŋ kaŋa ko Nandɔm paaloŋ deme. Ba maŋ di la a tigri ŋa yuoni la yuoni zaa.Sɛre ka ba ba di a Kakube tigri ŋa, ba maŋ nare la ba menne a kyaare ne a tigri ŋa a yi seɛ saŋa te ta Nɔvemba baaroo daa poɔ.A tigri ŋa maŋ di la ka ba leɛ teɛre lɛ ba sããkom mine saŋa kaŋa kɔŋ naŋ da kpɛ ba na. Nɔvemba beri lezare ne anii te tɔ o beri lezare ne pie daare la ka ba maŋ di o.Saama naŋ yi kɔmpareŋ ne tenne na gɔlle Nandɔm maŋ bebe la a tigri zie. Nandɔmɛɛ maŋ laŋ la taa a doge daa a yi ba bonkoɔre eŋɛ a tõɔ kaa ba Saama zu a tigri daare. Bɔl ŋmɛ,aŋlee, baa nyagre, nuuri leebu ne deɛne iruŋ iruŋ zaa maŋ bebe la a bebri dendɛŋ daare. kããloo, yelyaga ne seɛre maŋ bebe la a bebie ayi daare. A bebie ata daare seɛ pare pare,Naaloŋ yeltuuri ne kyɔɔtaare teroo maŋ bebe la. Wa nyɛ sɔgeloŋ a daare, fo koŋ baŋ nyɛ gbɛre biŋ. Seɛre maŋ kpɛɛ kãã te yele yɛlɛ. Pɔlbilii meŋ maŋ nyɛ la ba yeŋ bonne.

## Kakube Tigri Tonɔ

# A tigri ŋa diibu maŋ vɛŋ la ka baapaaba zanne ba lesire bee yipɔge.
# Nobɔ ma baŋ nyɛ la ba yeŋ serɛ bew pɔge a be.
# A tigri ŋa diibu maŋ tage la nobɔ lantaa.
# Baapaaba maŋ leɛ kuli la ba yiri ka ba ne ba yideme te nyɛ taa.
# Boŋkoɔrebɔ maŋ nyɛ la libie a yi ba naŋkoɔrɔ po
#

#
Nantaa Yɛlɛ

Nantaa Yɛlɛ

Nantaa yɛlɛ la yeli o

Tɔ yɛlɛ,

Zagla zaa maŋ taa a la,

Ka a pa pe

A dɔgle ŋmane,

A ba nyɛrɛ deɛloo zie,

Kyɛ ka o yeli ka 

O nimiri ta nyɛ o tɔ

Yeli fee,

Ka o wa nyɛrɛ o taaba

Deme,

Ka o de neŋ nuuri ayi.

Yeŋ ka yɛlɛ ba be?

Ziezaa ka a be,

Daŋkyime la maŋ piŋ,

Vaare la maŋ pɔge a,

Aŋ ba taa yɛlɛ,

Baŋ fo deme,

Nyɛ baŋ fo deme wo,

Nyɛ aŋ ba taa yɛlɛ?

Maala ana

Ka a peɛ pare wa saaŋ,

Ka a taa gaabo zie.

Aŋ ba taa yɛlɛ?

Neɛzaa ka a po ta,

Adama nyeɛmɛ,

Banaŋ baŋ taa yɛlɛ,

Awaa biiri,

Buosoba la toɔŋ kyiiri a?

Ka o yoŋ la neɛ,

Kyɛ o meŋ ba yi a poɔŋ,

O naŋ yɔ tɔrɔ o taaba deme,

A saana la Yeezu poɔ.
Nanyaare Deme Yag- goɔ

**Nanyaare Deme Yag- goɔ**: Yag- goɔ Nanyaareŋ waa la ba lesiri kaŋa naŋ poɔ ba komaale yeltarre poɔ. Dagaaba bo ka kultaa deme maŋ taa la taa dɛgere lɛnso ka a pɔge bee a serɛ wa kpi ka ba maŋ tu a tuuruŋ ŋa bale.
Nanyege

Nanyege e la neɛ naŋ zu bee sɔgele de neɛ boŋ ka o soba ba baŋ naa. O soba ba derɛ faŋa bee kpeɛŋ dera ana boŋ na.

*Tɔma iri Ayuo libie na o kɔre poɔ.*
Nandom Senior High

**Nandom Senior High** e la a ŋmene puoroo sakuuri kaŋa na maŋ de dɔɔbɔ yoŋ a sakuu zannoo poɔ. 

## O bezie
A sakuuri na be la a Nandom disiriki poɔ, a ɔppa wɛsi paaloŋ poɔ, Gaana. 

## O piiluu
A sakuu ŋa piili la 1968 ane zanzanneba lizare ne pie ane anii(38) kyɛ piili duoro saa 858 zanzanneba nimitɔɔre yumo mine poɔ. Ba da boɔlɔ o la 

## Zannoo bee wulli tɛɛtɛɛ naŋ be o poɔ
A sakuu ŋa poɔ ba zanna la;

Business

General Arts ane

General Science

## Kyɔgetaa mine a sakuu naŋ nyɛ yumo mine poɔ
Nandom Senior High School, ba naŋ tɛge boɔlɔ o NANSEC pampana, nyɛ la kyɔgetaa mine yumo mine o piiluu saŋa te seŋ General certificate of Education (GCE) o nimitɔɔre gaabo zuiŋ. Neɛ na baŋ nyɛ la danseɛ a yi 1976 poɔ a saku-biiri naŋ da paasi a ba baaroo yuoni gyennoo.

## Yɛlɛ Yiibu Zie
Naro

**Naro** e la korelee kaŋa naŋ be a ɔpa Wɛse Irigyiŋ, Ghana poɔ. Ba yele la Dagaare kɔkɔre. Koɔbo e la ba tonnɔ-kpoŋ.
Nasa Ŋmanne

**Nasa Ŋmanne** e la bonkaŋa ba na maale kyɔgeneŋ Dagaaba ŋmanne. Ba kaa la lɛ Dagaaba teŋkõɔ ŋmanne naŋ waa lɛ kyɛ maale o ka o maŋ tona toma na dagaaba na maŋ de ba ŋmama tona neŋ toma.

Ka koɔŋ nyuubo la bee, ka dãã nyuubo la bee, ka buuloŋ nyuubo gba la kyɛ a naŋ baŋ toŋ la toma.

Ba maale a la ka a waa wɔrabare, kuree ane tannɛ. Ka mine waa kponni, bilii ane sembo.

## Nasa Ŋmama parɛɛ
Paper Nasa ŋmanne

Coffee Nasa ŋmanne

Wɔraba Nasa ŋmanne

Glaasi Nasa ŋmanne

Nasa dãã Nasa ŋmanne

Bommanaa Nasa ŋmanne
Naser Toure Mahama

**Naser Toure Mahama** dɔgebo yuoni e la March 17, 1965 a e Ghana politiseɛŋ kaŋa a seventh palemɛte a fourth Republic a Ghana poɔ na are ko Ayawaso East paaloŋ, Accra poɔ ane kataweɛŋ paati (NDC).

## O Meŋɛ Nyɔvooroŋ
Naser puoro la kamore puoruu(Muslim ). O taaɛ pɔge ane biiri bayi.

## O Nyɔvooroŋ Ane O Zannoo
Mahama dɔgebo yuoni la 17 March 1965. O yi la Nima-Accra, koraa kaŋa na be Accra paaloŋ. O gaa la Western Africa Sinia Haai Sakuuri. O la gaa la Central University college, Ghana a nyɛ o B.A Science a yi Marketing 1987.

## Pɔletese Nyɔvore Yɛlɛ
Mahama e la a NDC paati neɛ kaŋa. 2012, o da poɔ la a NDC paati a sixth palemɛte fourth Republic a ŋmɛ a palemɛte kogo kyakya a Ayawaso East a di.

## Toma
Managing director, Aminasei oil company,  Accra.

OTA Forex Bureau, Accra

Palemɛte kogo(January 7, 2013-pampana 2nd term)

Varied profession

## Sommo Yizie
Nasurat Jahan Ahmadiyya College of Education

**Nasurat Jahan Ahmadiyya College of Education** e la a kolaagi kanŋa naŋ be a Gaana paaloŋ poɔ. O be la Apa WƐƐsi Uregin poɔ, Wa tegƐ poɔ (Wa Municipal).
National Anthem, Ghana (Dagaare)

**National Anthem, Ghana (Dagaare)** waa la a Ghana yieloŋ a Ghana paaloŋ noba naŋ maŋ yieli ba nimize ziiriŋ. Sakuuri biiri maŋ yieli la a anthem ba nimize ziiri ka banaŋ wa wa laŋtaa. A dagaaba leɛre la a yieloŋ na eŋ ba kɔkɔre. A Upper West Region sakuuri zaa maŋ yieli la a Dagaare anthem ba sakuuri poɔ ka ba wa laŋtaa yeli mine eŋaŋ.

## Dagaare anthem yieloŋ
A teŋɛ ŋa te teŋgane la

O eɛ naafa ko te

Te sããkomine teɛ la piiŋ o eŋɛ

Zenɛ ŋa a paaŋ ta te, ka te tuu ba gbɛbɔgre

Yɛ nyɛ pɔlebo, baŋgaalii aneŋ nyuuri a e yelfaa

A e ka te bataa te teŋɛ ŋa ane nommo

Te teŋɛ ŋa k’o na maale (x2)

Te teŋɛ ŋa k’o koŋ maale (x2)

A yi la te eɛbo zie (x2)

Te nensaaloŋ meɛbo poɔ (x2)

## Sommo yizie
Naŋaa

**Naŋaa** e la Naaŋmene doŋaa kaŋa ona iri ka o maŋ be yie poɔre, bogiri poɔŋ, muo poɔŋ amk. A doŋaa ŋa tɔ ba waa donveɛle kaŋa zaa a yi waaloŋ ko nensaala. A taa la gbɛɛ gyamaa ane eele mine kaŋa ka o maŋ de kyage bee go mare neŋ bone. 

O meŋ taa la zuure ka o taa begere mine kyɛ maŋ leɛ gɔɔle a o puoriŋ.

A zuure poɔ la a o faŋa be boŋso be la a o lɔgɔ be. Neɛ zaa boŋ ka ka zuure la ka o maŋ de teɛ neŋ a neɛ. Ka ona teɛ fo a wagere na poɔ ka fo de eŋ dambeɛ ane eŋwonoɔ. Ka o na teɛ ka fo de dakyɛ eŋ o pãã na baŋ ko fo la.
Naŋkpaaloŋ

**Naŋkpaanoŋ** e la dagaaba sããkompare tonnoɔre danweɛ soba .Naŋkpaanoŋ e la daa (malfa bee tammo) baŋ de kpɛ weɛ a te ko donne. Tatenne kɔɔre anuu naŋ ba yire taa na, ka lɛ naane dɔba la maŋ kpaana.  Naŋkpaana  maŋ baŋ kpɛ la  weɛ daaɡbuli ka o ba ɡaa yiri kyɛ voorɔ. Ka neɛ wa baŋ kontɔmmo ka lɛ o baŋ la Naŋkpaana meŋ a lɛ. A neɛ na naŋ kpaana la ka te boɔlɔ naŋkpaana ka a tonnoɔre meŋ e naŋkpaannoo .

Boma na te naŋ maŋ de kpaana  tammo, piime, logi, malfa, malfa tee, malfa bie, ane naŋkpaana woɔ, kpalaa, kpane, tamaraa. A noba bama maŋ taa la kyeere mine kaŋa boorɔ. Aseŋ ; pɔɡe naŋ be o pɛɡere poɔ ba maala seɛmaa kora ba, pɔɡe ba ɡanna ba daa, pɔɡe ba pɛɡerɛ ba mɔyɔ-kparoo amk. A tonnoɔre ŋa taa la lɛmɛlɛmɛ bee sieree kaŋa ne o tɔ ka ana la ama naŋ tu; 

Naŋkpaannoo Sieree Bee Lɛmɛlɛmɛ

i .A maŋ soŋ la  ka neɛ baŋ nyɛ libie.

ii. Noba maŋ nyɛ la zeɛre 

iii. A maŋ vɛŋ la ka neɛ baŋ yɛlɛ yaŋa ba nyɔvoɔɛ poɔ.

Naŋkpaanoo Faaloŋ

i. A waana ne la baaloŋ 

Naŋkpaanoo  Faaloŋ  

i. A maŋ baŋ wane la baaloŋ

ii. A maŋ baŋ ko la kūū

iii. A maŋ vɛŋ la ka noba zane yelfaare
Nelson Kyeremeh

**Nelson Kyeremeh** e la Ghanaian pɔleteesa ane mɛmba of the 8th parliament of the 4th Republic of Ghana ne administrator. O na la e Parliament mɛmba ko Berekum Ese Constituency naŋ be Bono Irigiŋ yi 7 GYɛnoɔre 2021waana ŋa.

## O Nyɔvore Piiluu ane Ganzanne
Ba dɔge la Kyeremeh 27 Maakye 1985, Berekum Ese naŋ be Bono Irigiŋ Ghana poɔ la ka o baa. 2000 yuoni poɔ la ka o nyɛ o basic education sɛtefekate ane o Siinia Haae Sakuuri sɛtefekate 2003 yuoni poɔ. O kanne de la o Bachelor of science degeree naŋ e management studies (Administration /management ) 2012 yuoni poɔ ane o Diploma in basic Education o naŋ nyɛ 2009 yuoni poɔ.

## Tontonziiri
Kyeremeh da e la karemazuzeɛ potuuro naŋ tonɔ korɔ Ghana Education service ane Administrator be Agyengoplus Transport ane Logistical Service Limited. 

### Pɔletese Yɛlɛ
Kyeremeh di la NPP parliamentary candidate ko Berekum Ese Constituency Kyakya o ne MP Kwabena Twum-Nuamah  naŋ da be naaŋ. O la di la 2020 general election ne 27,731 nuuri naŋ e 61.3% yi a nuuri zaa, kyɛ ka NDC parliamentary candidate Simon Ampaabeng Kyeremeh nyɛ 17,305 nuuri naŋ e 38.2% yi a nuuri zaa ane ( Independent ) meŋɛ soobo candidate Francis Manu-Gyan meŋ naŋ nyɛ 217 nuuri naŋ e 0.5% yi a nuuri zaa.

#### Kɔmatee
Kyeremeh e la mɛmba ko mɛmbarɛ naŋ nyɔge tɔna ɔfere kɔmatee ane mɛmba ko tontoneba ane deri kɔmatee.

## Meŋɛ Nyɔvore
Kyeremeh e la kirista bie.

## O sombo
Nyɔgevennebare 2021, o ko la bɔnne sakue naŋ ta ŋa 41 ganzanne boma.

## Zipeɛre
Nembaala

## Nembaala;
Nenyini nembaala,   gaŋ nenyini nembaaleba

1.Neɛ naŋ ba taa boma yaga bee ba taa bonzaa. Yuori naŋ na baŋ leɛre nembaala la nandaana. Aseŋ, Ayɔɔ naŋ waa nandaana a yi ka o sɔre boma.

2.Neɛ naŋ dire dɔgɛɛ o baaloŋ poɔ. Bee neɛ eŋgane naŋ ba taa laanfeɛ. Aseŋ,

Kondeɛ zu beɛra la.
Nazoore

**Nazoo** e la doŋ agere kaŋa na maŋ be yie poore gbɛɛ yaga. A ba wonno bonnyuu zie. Ka boŋkaŋa kpi gbɛɛ yaga be la a ma be. Ka  neɛ sɛ bee nyɛ binni be la ama be.Nazoore maŋ taa la baaloŋ faare mine eŋne nensaala ane donne. Gbɛɛ yaga bondiiri poɔ la ka ama tu eŋ baaloŋ nensaala poɔ.
Naŋa

**Naŋa** e la doŋa kaŋa na maŋ be muo poɔ ane yie poɔ. Gbɛɛ yaga o maŋ be la daŋkyine wɛrɛɛ poɔ ane boŋkpolo poɔre. O taa la zuure ka o maŋ de teɛ ne nensaala bee doŋa. Lɔge mine maŋ be la a zuure poɔ ka ona wa teɛ, ka o de a boma na eŋ a doŋa bee a nensaala. Gbɛɛ yaga ka ona teɛ doŋa te seŋ dobaa, o maŋ kpie la.